|  |
| --- |
|  |
| Citocromo b5 de rata unido ao hemo |
| Citocromo b5 |
| **Identificadores** |
| Símbolo | CYB5A |
| Símbolos alt. | CYB5 |
| Entrez | 1528 |
| HUGO | 2570 |
| OMIM | 250790 |
| PDB | 1JEX |
| RefSeq | NM\_001914 |
| UniProt | P00167 |
| **Outros datos** |
| Locus | Cr. 18 *q23* |

Os **citocromos *b*5** son hemoproteínas transportadoras de electróns moi ubicuas, que se encontran en animais, plantas, fungos e bacterias fotosintéticas púrpuras. As variantes microsómicas e mitocondriais están unidas a membrana, mentres que as de bacterias, eritrocitos e outros tecidos son hidrosolubles. A familia das proteínas similares ao citocromo *b*5 comprende (ademais dos propios citocromos *b*5) dominios de hemoproteínas asociados covalentemente con outros dominios redox no flavocitocromo citocromo *b*2 (L-lactato deshidroxenase (EC 1.1.2.3), sulfito oxidase (EC 1.8.3.1 1.8.3.1), nitrato redutases de plantas e fungos (EC 1.7.1.1, EC 1.7.1.2, EC 1.7.1.3), e as proteínas de fusión de plantas e fungos citocromo *b*5/acil lípido desaturase.

Estrutura
---------

Coñécense as estruturas tridimensionais de varios citocromos *b*5 e do flavocitocromo *b*2 de lévedos. O pregamento pertence ao tipo α+β, con dous núcleos hidrofóbicos en cada lado da folla β. O núcleo hidrofóbico máis grande constitúe o peto para a unión do hemo, pechado en cada lado por un par de hélices conectadas por un xiro. O núcleo hidrofóbico máis pequeno pode ter só un papel estrutural e está formado por segmentos N-terminais e C-terminais próximos espacialmente. Dous residuos de histidina proporcionan o quinto e o sexto ligandos do hemo, e o bordo propionato do grupo hemo sitúase na abertura da fenda onde está o hemo. Hai dous isómeros do citocromo *b*5, denominados **formas A** (maior) e **B** (menor), que difiren por unha rotación de 180° do hemo arredor dun eixe definido polos carbonos α- e γ-meso.

Citocromo *b*5 nalgunhas reaccións bioquímicas
----------------------------------------------

EC 1.6.2.2 citocromo-*b*5 redutase

NADH + H+ + 2 ferricitocromo *b*5 → NAD+ + 2 ferrocitocromo *b*5
EC 1.10.2.1 L-ascorbato—citocromo-*b*5 redutase

L-ascorbato + ferricitocromo *b*5 → monodeshidroascorbato + ferrocitocromo *b*5
EC 1.14.18.2 CMP-*N*-acetilneuraminato monooxixenase

CMP-*N*-acetilneuraminato + 2 ferrocitocromo *b*5 + O2 + 2 H+ → CMP-*N*-glicoloilneuraminato + 2 ferricitocromo *b*5 + H2O
EC 1.14.19.1 estearoíl-CoA 9-desaturase

estearoíl-CoA + 2 ferrocitocromo *b*5 + O2 + 2 H+ → oleoíl-CoA + 2 ferricitocromo *b*5 + H2O
EC 1.14.19.3 linoleoíl-CoA 9-desaturase

linoleoíl-CoA + 2 ferrocitocromo *b*5 + O2 + 2 H+ → γ-linolenoíl-CoA + 2 ferricitocromo *b*5 + H2O

Referencias
-----------

* Lederer, F. (1994). "The cytochrome *b*5-fold: an adaptable module". *Biochimie* **76** (7): 674–692. PMID 7893819. doi:10.1016/0300-9084(94)90144-9.
* Napier, J.A. Michaelson, L.V. and Sayanova, O. (2003). "The role of cytochrome *b*5 fusion desaturases in the synthesis of polyunsaturated fatty acids". *Prostaglandins, Leukotrienes and Essential Fatty Acids* **68** (2): 135–143. PMID 12538077. doi:10.1016/S0952-3278(02)00263-6.
* Rivera, M. Barillas-Mury, C. Christensen, K.A. Little, J.W. Wells, M.A. and Walker, F.A. (1992). "Gene synthesis, bacterial expression, and 1H NMR spectroscopic studies of the rat outer mitochondrial membrane cytochrome *b*5". *Biochemistry* **31** (48): 12233–12240. PMID 1333795. doi:10.1021/bi00163a037.
* Schenkman, J.B. and Jansson, I. (2003). "The many roles of cytochrome *b*5". *Pharmacol. Ther.* **97** (2): 139–152. PMID 12559387. doi:10.1016/S0163-7258(02)00327-3.

Véxase tamén
------------

### Outros artigos

* Sistemas que conteñen P450
* Citocromo P450
* Citocromo b559

### Ligazóns externas

* PDB 1B5A - Estrutura do citocromo *b*5 de rata (forma A)
* PDB 1B5B - Estrutura do cotocromo *b*5 de rata (forma B)
* PDB 1CXY - Estrutura de raios X do citocromo *b*558 de *Ectothiorhodospira vacuolata*
* OMIM 250790 - Methemoglobinemia debido a unha debiciencia no citocromo *b*5.

|  |  |
| --- | --- |
| Control de autoridades | 
* Wd: Q5201346
* MAG: 2779384962

 |

|  |  |
| --- | --- |
| Identificadores | 
* MeSH: D015786

 |